stanford-oval/wikipedia huggingface dataset:
Andrew Tang

Andrew Tang (s. 13. marraskuuta 1994) on singaporelainen moottoriurheilija. Hän kilpaili karting-sarjoissa vuosina 2009–2012 parhaana tuloksenaan Asian Open Karting -sarjan mestaruus Formula 125 Senior Open -luokassa vuonna 2011. Vuonna 2013 Tang kilpaili Toyota Racing Series -sarjassa sijoittuen viidenneksitoista. Samana vuonna Tang kilpaili Formula Renault Alps -sarjassa Jenzer-tallissa saavuttaen 18 pistettä. Vuonna 2014 Tang jatkoi Toyota Racing Series -sarjassa ja onnistui voittamaan sarjan mestaruuden. Hänestä tuli sarjan ensimmäinen mestaruuden vienyt kuljettaja, joka ei ole uusiseelantilainen. Vuodesta 2015 Tang on kilpaillut Porsche Carrera Cup Asia -sarjassa.
Aiheesta muualla

Andrew Tang Driver Databasessa.
Antti Valkama

Antti Jalmari Valkama, vuoteen 1905 Vilkman (31. heinäkuuta 1889 Mäntsälä – 26. heinäkuuta 1974) oli suomalainen metsänhoitaja, virkamies ja ampuja, joka sai metsäneuvoksen arvonimen.
Valkaman vanhemmat olivat kauppias Antti Vilhelm Vilkman ja Elin Krakau ja puoliso 1920–1956 Ester Olivia Ingeborg Wiiala. Valkama tuli ylioppilaaksi Lahden yhteiskoulusta vuonna 1911 ja valmistui metsänhoitajaksi vuonna 1915. Hän oli valmistuttuaan avustava metsänhoitaja ja Metsähallituksen polttopuun hankintametsänhoitaja vuoteen 1918, sitten hankintatoimiston apulaisjohtaja ja vuodesta 1920 Rajajoen hoitoalueen aluemetsänhoitaja. Vuonna 1921 Valkamasta tuli piiritarkastaja Itä-Suomen piirikuntaan, vuosina 1930–1956 hän toimi Itä-Suomen piirikunnan päällikkönä ensin Viipurissa ja sitten Kuopiossa.
Metsäneuvoksen arvonimen vuonna 1938 saanut Valkama osallistui jatkosotaan sotilashallinnon metsätoimiston palveluksessa. Hän oli samalla Viipurin kaupunginvaltuuston jäsen 1942–1944 ja myöhemmin myös Kuopion kaupunginvaltuuston jäsen. Valkama toimi myös puolustusvoimien metsäasiantuntijana ja hänellä oli useita muitakin alansa asiantuntija- ja luottamustehtäviä. Valkama oli lisäksi ammunnan harrastaja, joka voitti vapaakiväärin Suomen mestaruuden vuosina 1924 ja 1925. Hän osallistui muun muassa Pariisin olympiakisoihin 1924 ja ammunnan  maailmanmestaruuskilpailuihin 1924. Valkama oli myös Suomen Ampujainliiton liittohallituksen jäsen.
Myös Antti Valkaman poika Reino J. Valkama oli metsänhoitaja, joka sai metsäneuvoksen arvonimen.
Antti Vartiainen

Antti Vartiainen (28. marraskuuta 1764 Tavastkenkä, Pyhäntä – 15. helmikuuta 1833 Kiuruvesi) oli suomalainen Kiuruvedellä asunut runonlaulaja.
Antti Vartiaisen isä Olli Vartiainen muutti perheensä kanssa Pyhängältä Kiuruveden Lapinsaloon 1790-luvulla. Antti Vartiainen oli renkinä Tihilänahossa ja sen jälkeen hänen mainitaan olleen loisena Nälännöllä ja Remekselässä. Hän oli naimisissa Anna Juhontytär Knuutisen kanssa.
Vartiainen ehti olla jonkin aikaa 1800-luvun alussa myös uudistilallisena Lapinsalossa mutta joutui pian luopumaan tilastaan. Antti Vartiainen kuoli ruotivaivaisena Paaran talossa Lapinsalossa vuonna 1833.
Vuonna 1819 Adolf Ivar Arwidsson tallensi Antti Vartiaiselta muistiin 28 runoa. Vartiainen oli tunnettu loitsujen taitajana.
Antti Vartaisen vuonna 1985 pystytetty muistokivi sijaitsee Kiuruveden entisen kirjaston pihassa.
Air Francen lento 8969

| Air Francen lento 8969 |
| --- | --- |
 Kaapattu kone vuonna 1982 Lontoon Heathrow-lentokentällä.
Yhteenveto
Päivämäärä:  24.–26. joulukuuta 1994
Onnettomuustyyppi:  lentokonekaappaus
Tapahtumapaikka:  Houari Boumediennen kansainvälinen lentoasema, Alger, Algeria
Lähtöpaikka:   Houari Boumediennen kansainvälinen lentoasema, Alger, Algeria
Määränpää:   Charles de Gaullen kansainvälinen lentoasema, Pariisi, Ranska
Kuolleita:  7
Loukkaantuneita:  16
Eloonjääneitä:  229
Lentokone
Konetyyppi:  Airbus A300
Lentoyhtiö:   Air France
Matkustajia:  220
Miehistöä:  12
Air Francen lento 8969 kaapattiin 24. joulukuuta 1994 Algerissa, Algerian pääkaupungissa. Koneen kaappasivat neljä algerialaisen islamistisen Aseellisen islamilaisen ryhmän (GIA) terroristia. Kaappareiden vaatimus oli kahden kielletyn Front Islamique du Salut -puolueen jäsenen vapautus. He tappoivat kolme matkustajaa. Kaappausdraama päättyi 26. joulukuuta Marseillen kansainvälisellä lentokentällä, kun Ranskan terrorisminvastainen erikoisosasto GIGN vapautti koneen ja kaikki kaappaajat saivat surmansa.
Isku

Kaappausdraaman aikana GIGN oli saapunut kello 17.08 Marseilleen ja oli jo taisteluvalmiudessa. Yhden kaapparin alkaessa ampua kohti tornia 30 erikoisjoukkojen miestä ryhtyi hyökkäykseen. Kaikki koneen kolme ovea räjäytettiin auki. Koneen etuosassa puhkesi taistelu kaappareiden ja GIGN:n välillä. Kaapparit avasivat tulen ja heittivät käsikranaatteja ohjaamon ikkunasta. GIGN vastasi tuleen ja odotti, kunnes vastatulitus loppuisi. Sen jälkeen erikoisjoukot ryhtyivät evakoimaan matkustajia nopeasti ulos koneesta hätälaskuun tarkoitettua liukumäkeä pitkin.
Kaikki neljä kaappaajaa saivat surmansa. Kolme matkustajaa kuoli koko kaappausdraaman kuluessa. Lopun tulitaistelun aikana loukkaantui 13 matkustajaa, kolme henkilökunnan jäsentä ja 11 GIGN:n sotilasta.
Isku > Kansalaisuudet

| Kansallisuus | Matkustajamäärä | Henkilökunnan määrä | Yhteensä |
| --- | --- | --- | --- |

|  Algeria | 100 | 0 | 100 |
|  Ranska | 75 | 12 | 87 |
|  Saksa | 10 | 0 | 10 |
|  Irlanti | 5 | 0 | 5 |
|  Alankomaat | 3 | 0 | 3 |
|  Norja | 5 | 0 | 5 |
|  Yhdistynyt kuningaskunta | 5 | 0 | 5 |
|  Yhdysvallat | 5 | 0 | 5 |
|  Vietnam | 1 | 0 | 1 |
| Yhteensä | 209 | 12 | 221 |
An American Haunting

| An American Haunting |
| --- | --- |

Ohjaaja:  Courtney Solomon
Käsikirjoittaja:  Brent Monahan Courtney Solomon
Tuottaja:  Christopher Milburn Andre Rouleau Courtney Solomon
Säveltäjä:  Justin Burnett
Kuvaaja:  Adrian Biddle
Leikkaaja:  Richard Comeau
Pääosat:  Rachel Hurd-Wood Donald Sutherland Sissy Spacek James D’Arcy
Valmistustiedot
Valmistusmaa:  Yhdysvallat Yhdistynyt kuningaskunta Kanada Romania
Tuotantoyhtiö:  SF Film
Levittäjä:  Lionsgate UK Netflix
Ensi-ilta:  2005
Kesto:  97 minuuttia
Alkuperäiskieli:  Englanti
Aiheesta muualla
IMDb 
Elonet
AllMovie
Infobox OKNimi-testi OK: 
An American Haunting on vuonna 2005 ensi-iltansa saanut kauhuelokuva. Elokuvan on ohjannut Courtney Solomon.
Juoni

Elokuva pohjautuu legendaan Bellin noidasta. Vuonna 1818 rikkaassa Bellin perheessä alkoi tapahtua kummia. Ovet avautuivat itsekseen, kuului hiljaisia outoja ääniä ja muita paranormaaleja ilmiöitä havaittiin. Mutta riivaajan kohteeksi joutui pian nuori tyttö Betsy, jota henkiolento pahoinpiteli julmasti säännöllisin välein. Perheen isäkään ei säästynyt hyökkäyksiltä ja perhe kokeili kaikkea saadakseen olennon katoamaan. Parin vuoden kuluttua olento alkoi puhua perheen kanssa, muttei koskaan kertonut syytä siihen miksi vainosi perhettä. Neljän vuoden kuluttua olento kuitenkin katosi lopullisesti eikä enää palannut. Elokuva seuraa perheen neljää pitkää piinallista vuotta, olennon syntymisestä sen katoamiseen.
Näyttelijät

| 0 | 1 | 2 |
| --- | --- | --- |
|  Rachel Hurd-Wood  | … |  Betsy Bell   |
|  Donald Sutherland  | … |  John Bell   |
|  Sissy Spacek  | … |  Lucy Bell   |
|  James D’Arcy  | … |  Richard Powell   |
Andrew Desjardins

| Andrew Desjardins |
| --- | --- |

Henkilötiedot
Syntynyt: 27. heinäkuuta 1986 (ikä 38) Lively, Ontario, Kanada
Kansalaisuus:   Kanada
Jääkiekkoilija
Pelipaikka:  hyökkääjä
Maila:  vasen
Pituus:  183 cm
Paino:  89 kg
Pelaajaura
Pääsarjaura:  2007–
Aik. seurat:  Laredo Bucks (CHL) Phoenix Roadrunners (ECHL) Worcester Sharks (AHL) San Jose Sharks (NHL) Chicago Blackhawks (NHL) Adler Mannheim (DEL) Villacher SV (ICEHL)
Andrew Desjardins (s. 27. heinäkuuta 1986 Lively, Ontario) on kanadalainen jääkiekkoilija. Hän on voittanut urallaan Stanley Cupin Chicago Blackhawksissa. NHL:ssä Desjardinsilla on 408 runkosarjaottelua Blackhawksissa ja San Jose Sharksissa.
Ura

Desjardins pelasi ennen ammattilaisuraansa neljä kautta, vuodesta 2003 vuoteen 2007, juniorisarja OHL:n Sault Ste. Marie Greyhoundsissa. Hän ei saanut NHL-varausta, vaan siirtyi juniorivuosiensa jälkeen kauden ajaksi Central Hockey Leaguen Laredo Bucksiin. Vuonna 2008 hän siirtyi vapaana pelaajana AHL-seura Worcester Sharksiin. Kahden AHL-kauden jälkeen, joista jälkimmäisellä muodosti lempinimen Crazed Rats saaneen ketjun Dan DaSilvan ja John McCarthyn kanssa, hän teki vuonna 2010 sopimuksen Worcesterin emoseuran, NHL:ssä pelaavan San Jose Sharksin kanssa. Ennen NHL-sopimusta hän oli pelannut Worcester Sharksin lisäksi muutaman ottelun ECHL:n Phoenix Roadrunnersissa.
Desjardins teki NHL-debyyttinsä 3. tammikuuta 2011, jolloin San Jose kohtasi kotiottelussa Vancouver Canucksin. Hän pelasi kaudella 2010–2011 yhteensä 17 ottelua NHL:n runkosarjassa ja kolme NHL:n pudotuspeleissä. Pisteitä hän teki runkosarjassa yhteensä kolme, maalin ja kaksi syöttöpistettä, ja pudotuspeleissä yhden, maalin Vancouver Canucksia vastaan pelatun konferenssifinaalisarjan neljännessä ottelussa. Suurimman osan kaudesta, 58 ottelua, hän pelasi Worcesterissa AHL:ssä. Desjardins on toinen kahdesta NHL-pelaajasta, jotka ovat käyttäneet pelinumeroa 69.
Desjardins pelasi kaudella 2011–2012 76 ottelua San Josessa ja teki niissä 17 pistettä. Hänet valittiin kauden jälkeen paikallistoimittajien äänestyksessä Sharksin vuoden tulokkaaksi, ja hän solmi vuoden jatkosopimuksen kesäkuussa 2012.
Desjardins edusti Sharksia lopulta viidellä kaudella. Hän pelasi joukkueessa 272 runkosarjaottelua ja teki niissä 48 pistettä. Maaliskuussa 2015 Chicago Blackhawks hankki Desjardinsin Sharksista vaihdossa Ben Smithiin. Blackhawksissa Desjardins oli kevään aikana voittamassa Stanley Cupia. Kauden jälkeen hän teki kaksivuotisen jatkosopimuksen Blackhawksin kanssa.
Desjardins sai kaudella 2015–2016 hieman aiempaa suurempaa roolia ja pelasi Blackhawksissa 77 ottelua ja teki 13 tehopistettä. Desjardinsin seuraava kausi oli kuitenkin paha pettymys. Hän pelasi 46 ottelua eikä tehnyt niissä ainuttakaan maalia. New York Rangers kutsui Desjardinsin ennen kauden 2017–2018 alkua koesopimuksella harjoitusleirille. Hän ei kuitenkaan saanut sopimusta ja oli myös kaksi harjoitusottelua pelikiellossa.
Desjardins teki lokakuussa 2017 vuoden sopimuksen Saksan DEL-liigan Adler Mannheimin kanssa. Vaikka hänen kautensa alkoi loukkaantumisten vaivaamana, hän nousi kauden aikana Mannheimin avainpelaajien joukkoon. Kauden jälkeen Mannheim ja Desjardins tekivät jatkosopimuksen.
Andrew Talansky

| Andrew Talansky |
| --- | --- |
 Talansky 2011 MM-kilpailujen aika-ajossa.
Henkilötiedot
Syntynyt: 23. marraskuuta 1988 (ikä 35)
Kansalaisuus:   Yhdysvallat
Pyöräilijä
Pituus:  175 cm
Paino:  63 kg
Joukkue:  lopettanut
Laji:  maantie
Rooli:  ajaja
Ajajatyyppi:  yleisajaja
Ura
Amatöörijoukkue(et)
2010:  Yhdysvaltojen maajoukkue
Ammattilaisjoukkue(et)
2008 2009 2011–2014 2015–2017:  Toshiba-Santo-Herbalife Amore & Vita - McDonald's Garmin Cannondale-Drapac
Suurimmat voitot
 Critérium du Dauphiné 2014  Aika-ajon Yhdysvaltojen-mestaruus 
 Tiedot päivitetty: 7. helmikuuta 2018 
Aiheesta muualla
andrewtalansky.blogspot.com
Andrew Talansky (s. 23. marraskuuta 1988 Miami) on yhdysvaltalainen maantiepyöräilijä. Hän kilpaili ammattilaisena vuosina 2008–2017.
Talansky voitti Pariisi–Nizza-ajossa 2013 kolmannen etapin. Kokonaiskilpailussa hän sijoittui toiseksi 55 sekuntia Richie Portelle hävinneenä ja voitti nuorten kilpailun. Hän voitti 2014 Critérium du Dauphiné kokonaiskilpailun 27 sekunnin erolla Alberto Contadoriin
Saavutuksia

Lähteet: Cyclingbase, Cycling Archives
Amazonas (1943)

| Amazonas |
| --- | --- |
 CT Amazonas

Aluksen vaiheet
Rakentaja:  Ilha das Cobras, Rio de Janeiro
Kölinlasku:  20. heinäkuuta 1940
Laskettu vesille:  29. marraskuuta 1943
Palveluskäyttöön:  10. marraskuuta 1949
Poistui palveluskäytöstä:  alusluettelosta 1973
Tekniset tiedot
Uppouma:  1 361 t (standardi) 1 829 t (kuormattu)
Pituus:  98,45 m (kokonaispituus)
Leveys:  10,67 m
Syväys:  2,59 m
Koneteho:  34 000 shp
Nopeus:  35,5 solmua
Miehistöä:  150
Aseistus
Aseistus:  4 × DP 5″ -tykkiä 2 × 40 mm ilmatorjuntatykkiä 4 × 20 mm ilmatorjuntatykkiä 6 × 21″ torpedoputkea
CT Amazonas (viirinumerot A1 ja D12) oli Brasilian laivaston Acre-luokan hävittäjä.
Valmistus

Alus tilattiin Rio de Janeirosta Ilha das Cobrasin telakalta, missä köli laskettiin 20. heinäkuuta 1940. Alus laskettiin vesille 29. marraskuuta 1943 ja otettiin palvelukseen 10. marraskuuta 1949.
Palvelus

Alus modernisoitiin 1960-luvulla, jolloin etukannen taaempi tykki korvattiin kaksiputkisella 40 millimetrin ilmatorjuntatykillä. Samalla kolmijalkainen masto korvattiin modernimmalla ratkaisulla, johon sijoitettiin tutkajärjestelmiä.
Alus poistettiin 1973 alusluettelosta.
Ans Schut

| Mitalit | Mitalit | Mitalit |  |
| --- | --- | --- | --- |
|  Ans Schut vuonna 1971. |  Ans Schut vuonna 1971. |  Ans Schut vuonna 1971. |  |
Maa:  Alankomaat
Naisten pikaluistelu
|  Olympialaiset  |  Olympialaiset  |  Olympialaiset  |  |
|  Kultaa | Grenoble 1968 | 3 000 m |  |
| Yleisluistelun MM-kilpailut  | Yleisluistelun MM-kilpailut  | Yleisluistelun MM-kilpailut  |  |
|  Hopeaa | Helsinki 1968 | yhteispisteet |  |
|  Pronssia | Grenoble 1969 | yhteispisteet |  |
| EM-kilpailut  | EM-kilpailut  | EM-kilpailut  |  |
|  Kultaa | Heerenveen 1970 | yhteispisteet |  |
Johanna "Ans" Schut-Boekema (s. 26. marraskuuta 1944 Apeldoorn) on alankomaalainen pikaluistelun olympiavoittaja.
Schut voitti Grenoblen olympialaisissa 1968 kultaa 3 000 metrillä olympiaennätysajalla 4.56,2. Hän kukisti toiseksi sijoittuneen Kaija Mustosen 4,8 sekunnilla. 1 500 metrillä hän sijoittui 12:nneksi.
Schut saavutti yleisluistelun MM-kilpailuissa hopeaa 1968 ja pronssia 1969 sekä sijoittui viidenneksi 1967, kuudenneksi 1971 ja seitsemänneksi 1970. EM-kilpailuissa hän sai pronssia 1970 ja oli kuudestoista 1971. Sprinttereiden MM-kilpailuissa hän sijoittui kuudenneksi 1970.
Schut teki viisi maailmanennätystä helmikuussa 1969. Hän luisteli 3 000 metriä Grenoblessa aikaan 4.52,0 ja Davosissa 4.50,4. Inzellissä hän teki maailmanennätykset 1 500 metrillä 2.18,5, 3 000 metrillä 4.50,3 ja "miniottelussa" pistein 185,500.
Aiheesta muualla

Kuvia tai muita tiedostoja aiheesta Ans Schut Wikimedia Commonsissa
Anri Jokhadze

| Anri Jokhadze |
| --- | --- |
 Jokhadze vuonna 2012
Henkilötiedot
Syntynyt: 6. marraskuuta 1980 (ikä 43) Tbilisi, Georgian SNT, Neuvostoliitto
Ammatti:  laulaja
Muusikko
Tyylilajit:  pop, soul
Soittimet:  laulu
  [ Muokkaa Wikidatassa ] [ ohje ]  
Anri Jokhadze (georg. ანრი ჯოხაძე, s. 6. marraskuuta 1980, Tbilisi, Georgian SNT, Neuvostoliitto) on georgialainen laulaja. Jokhadzea on kutsuttu Georgian kultaiseksi ääneksi johtuen hänen neljälle oktaaville ulottuvasta äänestään. Jokhadze edusti Georgiaa Eurovision laulukilpailussa 2012 kappaleella I'm a Joker ja oli ensimmäinen miespuolinen Georgian euroviisuedustaja. Kappale kuitenkin karsiutui kilpailun toisessa semifinaalissa 24. toukokuuta, ja kyseessä oli ensimmäinen kerta, jolloin Georgia karsiutui laulukilpailun finaalista. Jokhadze toimi Eurovision laulukilpailussa myös Georgian edustaja Diana Ghurtskaian taustalaulajana vuonna 2008 sekä sävelsi maan vuoden 2017 edustuskappaleen Keep The Faith.
Diskografia

Me Maints Moval (2005)
I Appear on the Stage Again (2006)
New Songs (2011)
Anuar Battisti

Anuar Battisti (s. 19. helmikuuta 1953) on brasilialainen roomalaiskatolinen arkkipiispa. Hänet vihki papiksi Toledon hiippakuntaan Geraldo Majella Agnelo 8. joulukuuta 1980. Hänet nimitettiin Toledon piispaksi 15. huhtikuuta 1998, ja piispaksi vihkiminen seurasi 20. kesäkuuta. Pääkonsekraattorina toimi Geraldo Majella Agnelo, jota avustivat Lúcio Ignácio Baumgaertner ja Armando Círio.
29. syyskuuta 2004 Battisti sai nimityksen Maringán arkkipiispaksi, jonka virkaan hänet asetettiin 24. marraskuuta.
Andrew Ebbett

| Andrew Ebbett |
| --- | --- |

Henkilötiedot
Syntynyt: 2. tammikuuta 1983 (ikä 41) Vernon, Brittiläinen Kolumbia, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  178 cm
Paino:  81 kg
Pelaajaura
Pääsarjaura:  2006–
Aik. seurat:  Binghamton Senators (AHL) Anaheim Ducks (NHL) Portland Pirates (AHL) Iowa Chops (AHL) Chicago Blackhawks (NHL) Minnesota Wild (NHL) Phoenix Coyotes (NHL) San Antonio Rampage (AHL) Vancouver Canucks (NHL) Chicago Wolves (AHL) Pittsburgh Penguins (NHL) Wilkes-Barre/Scranton Penguins (AHL) SC Bern (NLA) EHC München (DEL)
Andrew Ebbett (s. 2. tammikuuta 1983) on kanadalainen jääkiekkoilija.
Ura

Varaamaton Ebbett pelasi CCHA:ssa Michiganin yliopistossa. Oltuaan viimeisenä vuotena joukkueen kapteeni, Ebbett teki varaamattomana pelaajana Ottawa Senatorsin kanssa tulokassopimuksen 17. heinäkuuta 2006. Ebbett teki ammattilaisdebyyttinsä kaudella 2006–2007 Ottawan AHL:ssä pelaavassa yhteistyöseura Binghamton Senatorsissa.
16. toukokuuta 2007 Ebbett siirtyi Anaheim Ducksiin, jossa hän pelasi myös suurimman osan kaudesta AHL:ssä Portland Piratesissa, mutta pääsi tekemään NHL-debyyttinsä kaudella 2007–2008 pelatessaan kolme ottelua Anaheimin paidassa. Kesäkuun 11. päivänä 2008 Ebbett teki kahden vuoden jatkosopimuksen Anaheimin kanssa.
Kauden 2008–2009 Ebbett aloitti AHL:ssä Iowa Chopsissa, josta hänet nostettiin 28 pelin jälkeen NHL:ään. Hän teki ensimmäisen NHL-maalinsa syntymäpäivänään 2. tammikuuta 2009 Philadelphia Flyersia vastaan. Hän teki Ducksissa 32 pistettä 48 ottelussaan. Hän oli mukana auttamassa Ducksia toiselle kierrokselle pudotuspeleissä tehdessään 19. huhtikuuta 2009 maalin San Jose Sharksia vastaan.
Ebbett pelasi kaudella 2009–2010 kaksi peliä Anaheimissa ennen kuin hänet asetettiin waiver -listalle, josta Chicago Blackhawks poimi hänet 17. lokakuuta 2009. Kymmenen Chicagossa pelatun pelin jälkeen hänet waiver- listattiin uudelleen ja tällä kertaa Minnesota Wild sai hänet 21. marraskuuta 2009 itselleen. Hän teki ensimmäisessä ottelussaan Minnesotassa 25. marraskuuta 2009 maalin Boston Bruinsia vastaan. Ebbett pelasi loppukauden Minnesotassa, jossa teki 49 pelissä kahdeksan maalia ja 14 pistettä.
2. heinäkuuta 2010 Ebbett siirtyi NHL-uransa neljänteen joukkueeseen, kun teki vapaana agenttina yhden vuoden sopimuksen Phoenix Coyotesin kanssa.
1. heinäkuuta 2011 Ebbett siirtyi Vancouver Canucksiin yksivuotisella sopimuksella.
2. heinäkuuta 2012 Ebbett teki yhden vuoden kaksisuuntaisen jatkosopimuksen Canucksin kanssa.
5. heinäkuuta 2013 Ebbett siirtyi yhden vuoden mittaisella kaksisuuntaisella sopimuksella Pittsburgh Penguinsiin, joka maksoi hänelle 550 000 dollaria, mikäli hän pelaisi NHL:ssä.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Andrew Ebbett
Käännös suomeksi
Anu ja Mikko

Anu ja Mikko voi tarkoittaa seuraavia:
Anu ja Mikko, Kersti Bergrothin näytelmä vuodelta 1932
Anu ja Mikko, Orvo Saarikiven ohjaama elokuva vuodelta 1940
Anu ja Mikko, Ville Salmisen ohjaama elokuva vuodelta 1956
Anu ja Mikko, Mirjam Himbergin ohjaama televisioelokuva, joka valmistui 1975 ja esitettiin 1976.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Anu ja Mikko”, voi hakea sivunnimihaulla, laajalla sivunnimihaulla tai tekstihaulla.
Anuanurunga

Anuanurunga
NASAn kuva Anuanurungasta
| --- | --- |
Sijainti:  20°36′S, 143°24′W, Hao Ranskan Polynesia Ranska
Saariryhmä:  Tuamotu, Gloucesterin herttuan saaret
Vesialue:  Tyynimeri 
Pinta-ala:  7 km²
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Anuanurunga on pieni asumaton atolli Ranskan Polynesiassa Tyynellämerellä. Atolli kuuluu Gloucesterin herttuan saariin, joka on osa Tuamotua. Lähin Anuanurungaa oleva saari on 23 kilometrin päässä oleva Nukutepipi. Atollin saarien yhteispinta-ala on noin 7 neliökilometriä.
Anuanurunga on pyöreä atolli, jonka halkaisija on suunnilleen 3,3 kilometriä. Sen muodostavat neljä isompaa ja muutama pieni saari. Atollin riutat ovat suhteellisen laajat, jotka sulkevat täysin sisäänsä atollin laguunin.
Ensimmäisenä eurooppalaisena Anuanurungan näki brittiläinen laivastoupseeri ja tutkimusmatkailija Philip Carteret vuonna 1767. Hän nimesi atollin "Neljäksi kruunuksi".
Käännös suomeksi
6. huhtikuuta

6. huhtikuuta on gregoriaanisen kalenterin mukaan vuoden 96. päivä (97. päivä karkausvuonna). Vuodesta on jäljellä 269 päivää.
Nimipäivät

suomalainen kalenteri: Ville, Vili, Jami, Viljami, Vilho, Vilhelm
suomenruotsalainen kalenteri: Vilhelm, Ville, William, Liam, Wilmer
ortodoksinen kalenteri: Tyko
pohjoissaamenkielinen kalenteri: Ville, Vilhealbma
vanhemmissa kalentereissa: Celestinus, Moses, Sixtus, Vilhelmiina, Viljam, Wilhelm, Wilho
Tapahtumia

648 eaa. – Varhaisin antiikin kreikkalaisten kirjaama auringonpimennys.
1327 – Italialainen runoilija Francesco Petrarca näki ensimmäisen kerran idealisoimansa rakastettunsa Lauran Sainte-Clairen kirkossa Avignonissa.
1652 – Hollantilainen merenkulkija Jan van Riebeeck perusti Hyväntoivonniemeen täydennyskeskuksen, josta kehittyi myöhemmin Kapkaupunki.
1814 – Napoleon Bonaparte luopui kruunustaan ensimmäisen kerran.
1830 – Joseph Smith perusti mormonikirkon.
1841 – John Tyler vannoi virkavalan kymmenentenä Yhdysvaltain presidenttinä.
1869 – Selluloidi patentoitiin.
1886 – Vancouverista tuli kaupunki.
1895 – Oscar Wilde pidätettiin siveettömyydestä.
1896 – Ateenassa avattiin ensimmäiset nykyaikaiset olympiakisat 1 500 vuotta sen jälkeen, kun Rooman keisari Theodosius I oli kieltänyt ne.
1909 – Robert Pearyn väitettiin päässeen pohjoisnavalle.
1917 – Ensimmäinen maailmansota: Yhdysvallat julisti sodan Saksalle ( (Arkistoitu – Internet Archive)).
1918 – Punainen Tampere hävisi Suomen sisällissodassa ja 11 000 punakaartilaista koottiin keskustorille.
1930 – Mohandas Gandhi nosti palan mutaa ja suolaa maasta ja julisti: ”Tämän avulla järisytän brittiläisen imperiumin perusteita” (Salt Satyagraha alkoi).
1938 – Kemian insinööri Roy J. Plunkett keksi vahingossa tetrafluorieteenin. Aineen paremmin tunnettu kauppanimi on Teflon.
1941 – Toinen maailmansota: Jugoslavian valtaus alkoi. Saksalaiset joukot hyökkäsivät Jugoslaviaan ja Kreikkaan.
1948 – Moskovassa solmittiin Suomen ja Neuvostoliiton välinen ystävyys-, yhteistyö- ja avunantosopimus (YYA-sopimus).
1965 – Ensimmäinen kaupallinen tietoliikennesatelliitti, Intelsat I, laukaistiin geosynkroniselle kiertoradalle.
1974 – Ruotsalainen ABBA voitti 19. Eurovision laulukilpailun kappaleella ”Waterloo” Brightonissa, Yhdistyneessä kuningaskunnassa.
1994 – Ruandan kansanmurha alkoi, kun Ruandan presidentti Juvénal Habyarimanaa ja Burundin presidentti Cyprien Ntaryamiraa kuljettanut lentokone ammuttiin alas.
Amjad Ali Khan

Amjad Ali Khan
Amjad Ali Khan (s. 9. lokakuuta 1945 Gwalior, Madhya Pradesh) on intialainen sarodinsoittaja.
Khan piti ensimmäisen resitaalinsa 6-vuotiaana. Hän on kuudennen polven sarodinsoittaja, ja häntä opetti hänen isänsä Hafiz Ali Khan. Hän on esiintynyt muun muassa WOMAD-festivaaleilla Uudessa-Seelannissa ja Yhdistyneessä kuningaskunnassa sekä Darbar-festivaalilla. Vuonna 2014 hän esiintyi Oslossa Nobelin rauhanpalkintokonsertissa poikiensa Amaanin (s. 1977) ja Ayaanin (s. 1979) sekä tablansoittaja Satyajit Talwalkarin kanssa. Khanin muiden esiintymispaikkojen joukossa ovat olleet Suntory-sali, Carnegie Hall, Sydneyn oopperatalo ja Proms.
Khan on saanut Grammy-ehdokkuuden. Hän voitti kultamitalin Global Music Awards -tilaisuudessa yhdessä poikiensa kanssa albumista Peace Worshipers (2017; Affetto Records, jaellut Naxos). Khan on levyttänyt myös Real World Recordsille. Khan on saanut useita residenssejä. Hän on toiminut vierailevana professorina lukuisissa yliopistoissa, kuten Stanfordin, New Mexicon ja Yorkin yliopistoissa sekä Jacobsin musiikkikoulussa. Vuonna 2003 Khanista tehtiin Ordre des Arts et des Lettres'n ritari. Hän on saanut Padma Shrin (1975), Padma Bhushanin (1991) ja Padma Vibhushanin (2001). Vuonna 1996 hänet nimitettiin Unicefin kansalliseksi lähettilääksi.
Useat länsimaiset orkesterit ovat esittäneet Ali Khanin ensimmäisen konserton sarodille (Samaagam). Khan on soittanut sellisti Matthew Barleyn kanssa.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (englanniksi)